Številka: 8450-2/2024-50 - DGZR

Datum: 07. 04. 2025

Na podlagi drugega odstavka 8. člena Pravilnika o nadzoru vgrajenih sistemov aktivne požarne zaščite (Uradni list RS, št. 53/19) objavljamo naslednje

NAVODILO POOBLAŠČENIM IZVAJALCEM PREIZKUSOV VGRAJENIH SISTEMOV AKTIVNE POŽARNE ZAŠČITE O USPOSABLJANJU TEHNIČNIH PREGLEDNIKOV V LETU 2025

Pooblaščen izvajalec preizkusov vgrajenih sistemov aktivne požarne zaščite mora zagotoviti, da so tehnični pregledniki iz njegovega pooblastila za preizkušanje vgrajenih sistemov aktivne požarne zaščite, strokovno usposobljeni in poučeni za preizkušanje. V ta namen jim mora v letu 2025 zagotoviti vsaj udeležbo na strokovnih usposabljanjih, ki bodo izvedena v skladu z naslednjimi navodili:

1. ***STROKOVNA USPOSABLJANJA ZA TEHNIČNE PREGLEDNIKE ELEKTROTEHNIČNE STROKE***

**A. Usposabljanje s področja zahtev za črpalke v vodnih gasilnih sistemih**

* 1. Vsebina usposabljanja:
* načrtovanje nizkonapetostnih električnih inštalacij črpalk vodnih gasilnih sistemov po normativnem dokumentu NFPA 20 izdaja 2022;
* zahteve za preizkušanje in vzdrževanje nizkonapetostnih električnih inštalacij črpalk vodnih gasilnih sistemov po normativnem dokumentu NFPA 25 izdaja 2023.
  1. Trajanje usposabljanja:

Usposabljanje v skupnem obsegu najmanj 4 pedagoških ur.

* 1. Pogoji, ki jih mora (jo) izpolnjevati predavatelj (i):

Pooblaščeni inženir, ki je pri Inženirski zbornici Slovenije vsaj od leta 2021 vpisan v Imenik pooblaščenih inženirjev elektro stroke z aktivnim poklicnim nazivom in / ali strokovnjak s stopnjo izobrazbe, ki ustreza z diplomo potrjenemu končanemu vsaj triletnemu univerzitetnemu študiju elektrotehnike in z vsaj tremi leti delovnih izkušenj z vgrajenimi sistemi oziroma gradbenimi proizvodi, skladnimi z zahtevami normativnih dokumentov, opredeljenih v točki 1.A.a tega navodila.

**B. Usposabljanje s področja sistemov za odkrivanje in javljanje požara**

1. Vsebina usposabljanja:

* termični javljalniki - načrtovanje in vgradnja po tehnični specifikaciji SIST-TS CEN/TS 54-14:2018 v povezavi z zahtevami produktnih standardov SIST EN 54-5:2018, SIST EN 54-22:2015+A1:2020 in SIST EN 54-28:2016;
* dimni javljalniki - načrtovanje in vgradnja po tehnični specifikaciji SIST-TS CEN/TS 54-14:2018 v povezavi z zahtevami produktnih standardov SIST EN 54-7:2017+A1:2018, SIST EN 54-12:2015 in SIST EN 54-20:2006-AC:2009;
* plamenski javljalniki - načrtovanje in vgradnja po tehnični specifikaciji SIST-TS CEN/TS 54-14:2018 v povezavi z zahtevami produktnega standarda SIST EN 54-19:2002;
* vizualne alarmne naprave - načrtovanje in vgradnja po tehnični specifikaciji SIST-TS CEN/TS 54-14:2018 v povezavi z zahtevami produktnega standarda SIST EN 54-23:2010;
* večsenzorski javljalniki - načrtovanje in vgradnja po tehnični specifikaciji SIST-TS CEN/TS 54-14:2018 v povezavi z zahtevami odgovarjajočih produktnih standardov kot je SIST EN 54-29:2015, SIST EN 54-31:2015+A1:2016,…;
* javljalniki v ventilacijskih kanalih - načrtovanje in vgradnja po tehnični specifikaciji SIST-TS CEN/TS 54-14:2018 v povezavi z zahtevami odgovarjajočih produktnih standardov kot je SIST EN 54-27:2015,…;
* komponente z radijsko povezavo - načrtovanje in vgradnja po tehnični specifikaciji SIST-TS CEN/TS 54-14:2018 v povezavi z zahtevami produktnega standarda SIST EN 54-25:2008;
* zahteve za ocenjevanje združljivosti in povezljivosti sestavnih delov sistema za odkrivanje in javljanje požara po standardu SIST EN 54-13:2017 + A1:2020 – zahteve za komponente tipa 1 in za komponente tipa 2.

1. Trajanje usposabljanja:

Usposabljanje v obsegu najmanj 4 pedagoških ur.

1. Pogoji, ki jih mora (jo) izpolnjevati predavatelj (i):

Pooblaščeni inženir, ki je pri Inženirski zbornici Slovenije vsaj od leta 2021 vpisan v Imenik pooblaščenih inženirjev elektro stroke z aktivnim poklicnim nazivom in / ali strokovnjak s stopnjo izobrazbe, ki ustreza z diplomo potrjenemu končanemu vsaj triletnemu univerzitetnemu študiju elektrotehnike in z vsaj tremi leti delovnih izkušenj z vgrajenimi sistemi, skladnimi z zahtevami normativnih dokumentov, opredeljenih v točki 1.B.a tega navodila.

1. ***STROKOVNA USPOSABLJANJA ZA TEHNIČNE PREGLEDNIKE STROJNE STROKE***
2. **Usposabljanje s področja zahtev za gasilne sprinklerske sisteme v skladiščnih stavbah**
   1. Vsebina usposabljanja:

* zahteve za skladišča po normativnem dokumentu NFPA 13 izdaja 2025, poglavja 20 do 25;
* zahtev za preizkušanje in vzdrževanje sprinklerskih sistemov (32. poglavje NFPA 13 izdaja 2025 v povezavi z NFPA 25 izdaja 2023).
  1. Trajanje usposabljanja:

Usposabljanje v skupnem obsegu najmanj 4 pedagoških ur.

* 1. Pogoji, ki jih mora (jo) izpolnjevati predavatelj (i):

Pooblaščeni inženir, ki je pri Inženirski zbornici Slovenije vsaj od leta 2021 vpisan v Imenik pooblaščenih inženirjev strojne stroke z aktivnim poklicnim nazivom in / ali strokovnjak s stopnjo izobrazbe, ki ustreza z diplomo potrjenemu končanemu vsaj triletnemu univerzitetnemu študiju strojništva, z vsaj tremi leti delovnih izkušenj s sistemi, skladnimi z zahtevami normativnih dokumentov, opredeljenih v točki 2.A.a tega navodila.

1. **Usposabljanje s področja zahtev za črpališča za vodne gasilne sisteme**
2. Vsebina usposabljanja:

* načrtovanje strojne opreme in inštalacij črpalk vodnih gasilnih sistemov po normativnem dokumentu NFPA 20 izdaja 2022
* zahteve za preizkušanje in vzdrževanje strojne opreme in inštalacij vodnih gasilnih sistemov po normativnem dokumentu NFPA 25 izdaja 2023

1. Trajanje usposabljanja:

Usposabljanje v skupnem obsegu najmanj 4 pedagoških ur.

1. Pogoji, ki jih mora (jo) izpolnjevati predavatelj (i):

Pooblaščeni inženir, ki je pri Inženirski zbornici Slovenije vsaj od leta 2021 vpisan v Imenik pooblaščenih inženirjev strojne stroke z aktivnim poklicnim nazivom in / ali strokovnjak s stopnjo izobrazbe, ki ustreza z diplomo potrjenemu končanemu vsaj triletnemu univerzitetnemu študiju strojništva, z vsaj tremi leti delovnih izkušenj s sistemi, skladnimi z zahtevami normativnih dokumentov, opredeljenih v točki 2.B.a tega navodila.

1. ***IZVEDBA USPOSABLJANJ IN OBVEZNA DOKUMENTACIJA O USPOSABLJANJU***

Organizator mora usposabljanja izvesti v živo, usposabljanje na daljavo se ne šteje kot skladno s tem navodilom. Izdelati mora programe usposabljanj z naslednjimi podatki:

* organizator usposabljanja (uradni naziv in sedež), datum in kraj izvedbe,
* navedbe posameznih vsebin usposabljanj iz točk 1 in 2 tega navodila s podatki o njihovem trajanju in izvajalcih/predavateljih (ime in priimek, podatek o organizaciji v kateri strokovno deluje ter kratek povzetek njegovih delovnih izkušenj s področja vsebine usposabljanja, ki jo bo izvedel).

**Programe usposabljanj mora organizator predložiti v potrditev Upravi Republike Slovenije za zaščito in reševanje**.

Pred izvedbo usposabljanj mora organizator s strani Uprave Republike Slovenije za zaščito in reševanje potrjene programe predložiti udeležencem. Pred začetkom in po zaključku usposabljanj mora preveriti istovetnost udeležencev. Po zaključku jim mora izdati potrdila o udeležbi z naslednjimi podatki:

* podatek o organizatorju usposabljanja (uradni naziv in naslov),
* naziv usposabljanja po 1. ali 2. točki tega navodila, lokacija in termin izvedbe,
* ime in priimek udeleženca,
* sklic na program usposabljanja, ki mu ga je potrdila Uprava Republike Slovenije za zaščito in reševanje,
* ime in priimek ter lastnoročni podpis odgovorne osebe organizatorja usposabljanja in datum ter kraj izdaje potrdila.

***OPOMBA 1:***

Tehničnemu pregledniku, ki na usposabljanju iz tega navodila sodeluje kot predavatelj, se vsebine, ki jih je predstavil po programu usposabljanja, štejejo kot opravljeno usposabljanje. V takšnem primeru se kot kot dokazilo o udeležbi upošteva program usposabljanja, izdelan v skladu s tem navodilom.

***OPOMBA 2:***

Pooblaščenim izvajalcem predlagamo, da tehničnim preglednikom v letu 2025 omogočijo tudi druga strokovna usposabljanja iz preizkušanja vgrajenih sistemov aktivne požarne zaščite.

***OPOMBA 3:***

Pooblaščeni izvajalec preizkusov vgrajenih sistemov aktivne požarne mora zagotoviti, da njegovi tehnični pregledniki glede usposabljanj in izobraževanj izpolnjujejo tudi zahteve, ki jih določajo drugi veljavni predpisi.

Navodilo je objavljeno na spletni strani <https://www.gov.si/zbirke/storitve/pooblastilo-za-preizkusanje-vgrajenih-sistemov-aktivne-pozarne-zascite/> .

Leon Behin

sekretar

generalni direktor

Poslano:

* vsem pooblaščenim izvajalcem preizkusov vgrajenih sistemov aktivne požarne zaščite, priporočeno po pošti,
* Inšpektorat Republike Slovenije za varstvo pred naravnimi in drugimi nesrečami, v vednost, po e-pošti,
* Slovensko združenje za požarno varstvo, v vednost, po e-pošti,
* Inženirska zbornica Slovenije, v vednost, po e-pošti.